
[bookmark: _GoBack]EXPUNERE DE MOTIVE
CONTEXTUL PROPUNERII
1.	Normele aplicabile contribuțiilor financiare din partea Fondului european de ajustare la globalizare pentru lucrătorii disponibilizați (FEG) sunt prevăzute în Regulamentul (UE) 2021/691 al Parlamentului European și al Consiliului din 28 aprilie 2021 privind Fondul european de ajustare la globalizare pentru lucrătorii disponibilizați (FEG) și de abrogare a Regulamentului (UE) nr. 1309/2013[footnoteRef:1]. [1: 	JO L 153, 3.5.2021, p. 48.] 

[bookmark: EGF_Ref_Year][bookmark: EGF_Ref_CaseNumber][bookmark: MS_Code][bookmark: EGF_Ref_CaseName][bookmark: PrimEnterprise_Name][bookmark: MS_Name]2.	La 18 septembrie 2025, Belgia a depus cererea EGF/2025/006 BE/Audi pentru o contribuție financiară din partea FEG, ca urmare a disponibilizărilor de la Audi (Audi Brussels S.A.:n.V.) și de la filialele sale, precum și de la furnizorii și producătorii săi din aval din Belgia.
3.	După evaluarea acestei cereri, Comisia a concluzionat, în conformitate cu toate dispozițiile aplicabile ale Regulamentului (UE) 2021/691, că sunt îndeplinite condițiile pentru acordarea unei contribuții financiare din partea FEG. 
REZUMATUL CERERII
	Cererea FEG
	EGF/2025/006 BE/Audi

	Statul membru
	Belgia

	Regiunea sau regiunile vizate (nivel NUTS[footnoteRef:2] 2)[footnoteRef:3] [2: 	Regulamentul Delegat (UE) 2019/1755 al Comisiei din 8 august 2019 de modificare a anexelor la Regulamentul (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS). JO L 270, 24.10.2019, p. 1-56.]  [3: 	Regiunile cele mai afectate, deoarece concedierile sunt răspândite pe întreg teritoriul Belgiei. ] 

	Région de Bruxelles-Capitale/
Brussels Hoofdstedelijk Gewest (BE10),
[bookmark: Region_1_Name]Provincie Oost-Vlaanderen (BE23) și
Province Hainaut (BE32)

	Data depunerii cererii
	18 septembrie 2025

	Data confirmării primirii cererii
	18 septembrie 2025

	Data cererii de informații suplimentare
	2 octombrie 2025

	Termenul pentru furnizarea informațiilor suplimentare
	23 octombrie 2025

	Termenul pentru finalizarea evaluării
	13 ianuarie 2026

	Criteriul de intervenție
	Articolul 4 alineatul (2) litera (a) din Regulamentul (UE) 2021/691

	
Întreprinderea principală
	Audi (Audi Brussels S.A.:n.V.)

	Sectorul de activitate economică
(Diviziunea NACE Rev. 2)[footnoteRef:4] [4: 	JO L 393, 30.12.2006, p. 1.] 

	Diviziunea 29 (Fabricarea autovehiculelor, a remorcilor și a semiremorcilor)

	
Numărul de filiale, furnizori și producători din aval
	5[footnoteRef:5] [5: 	Sectorul de activitate economică al celor doi furnizori și producători din aval ai Audi (Imperial logistics și Rhenus automotive) este diviziunea 52 (Antrepozitare, depozitare și activități auxiliare pentru transporturi).] 


	Perioada de referință (patru luni):
	28 februarie 2025 - 28 iunie 2025

	Numărul de disponibilizări în perioada de referință (a)
	3 148

	Numărul de disponibilizări înainte sau după perioada de referință (b)
	266

	Numărul total de disponibilizări (a + b)
	3 414

	Numărul total de beneficiari eligibili
	3 414

	Numărul total de beneficiari vizați
	3 414

	Bugetul pentru servicii personalizate (EUR)
	8 738 968

	Bugetul pentru implementarea FEG[footnoteRef:6] (EUR) [6: 	În conformitate cu articolul 7 alineatul (5) din Regulamentul (UE) 2021/691.] 

	117 062

	Bugetul total (EUR)
	8 856 030

	Contribuția din partea FEG (85 %) (EUR)
	7 527 625


EVALUAREA CERERII
Procedură
4.	La 18 septembrie 2025, Belgia a depus cererea EGF/2025/006 BE/Audi în termen de 12 săptămâni de la data la care au fost îndeplinite criteriile de intervenție prevăzute la articolul 4 alineatul (2) litera (a) din Regulamentul (UE) 2021/691. Comisia a confirmat primirea cererii la aceeași dată și a solicitat informații suplimentare din partea Belgiei la 2 octombrie 2025. Aceste informații suplimentare au fost furnizate în termen de 15 zile lucrătoare de la data cererii. Perioada de 50 de zile lucrătoare de la data primirii cererii complete, în cursul căreia Comisia trebuie să finalizeze evaluarea măsurii în care cererea îndeplinește condițiile de acordare a unei contribuții financiare, expiră la 13 ianuarie 2026. 
Eligibilitatea cererii
Întreprinderile și beneficiarii vizați
5.	Cererea se referă la 3 148 de lucrători disponibilizați a căror activitate a încetat la Audi (Audi Brussels S.A.: n.V.) și la cinci furnizori și producători din aval. Întreprinderea principală și-a desfășurat activitatea în sectorul economic clasificat în cadrul diviziunii 29 (Fabricarea autovehiculelor, remorcilor și semiremorcilor) a NACE Rev. 2. Disponibilizările efectuate de întreprinderea principală au avut loc în principal în regiunile NUTS 2 Région de Bruxelles-Capitale/Brussels Hoofdstedelijk Gewest (BE10), Provincie Oost-Vlaanderen (BE23) și Province Hainaut (BE32).
	Întreprinderile și numărul disponibilizărilor în perioada de referință

	Audi
	2 580
	Imperial logistics
	272

	Lear corporation 
	11
	Plastic Omnium
	69

	Rhenus automotive
	121
	Snop automotive
	95

	
Numărul total de întreprinderi: 6
	Numărul total de disponibilizări: 
	3 148

	Numărul total de lucrători eligibili: 
	3 148


Criteriile de intervenție
6.	Belgia a depus cererea în temeiul criteriilor de intervenție prevăzute la articolul 4 alineatul (2) litera (a) din Regulamentul (UE) 2021/691, care prevede drept condiție încetarea activității a cel puțin 200 de lucrători disponibilizați, într-o perioadă de referință de patru luni, într-o întreprindere dintr-un stat membru, inclusiv lucrători disponibilizați de furnizorii și producătorii din aval. 
[bookmark: _Ref372189348]7.	Perioada de referință de patru luni pentru cerere este cuprinsă între 28 februarie 2025 și 28 iunie 2025.
8.	Încetarea activității în perioada de referință a avut loc după cum urmează:
1. 2 580 de lucrători disponibilizați la Audi și
1. 568 de lucrători disponibilizați la cinci furnizori și producători din aval ai Audi.
Calcularea disponibilizărilor și a cazurilor de încetare a activității
9.	În temeiul articolului 6 primul paragraf litera (a) coroborat cu articolul 5 primul paragraf din Regulamentul (UE) 2021/691, încetarea activității tuturor lucrătorilor disponibilizați în cursul perioadei de referință a fost calculată de la data încetării de facto a contractului de muncă sau de la data expirării acestuia. 
Beneficiari eligibili
10.	Pe lângă lucrătorii deja menționați, printre beneficiarii eligibili se numără 266 de lucrători disponibilizați a căror activitate a încetat înainte sau după perioada de referință de patru luni. Toți acești lucrători și-au încetat activitatea în cele șase luni anterioare începerii perioadei de referință, la 28 februarie 2025 și/sau între sfârșitul perioadei de referință și ziua anterioară adoptării prezentei propuneri, în conformitate cu articolul 6 primul paragraf litera (b) din Regulamentul (UE) 2021/691, astfel cum se prevede la articolul 6 al doilea paragraf din Regulamentul (UE) 2021/691. Se poate stabili o legătură de cauzalitate clară cu evenimentul care a declanșat încetarea activității lucrătorilor disponibilizați în perioada de referință, astfel cum se prevede la articolul 6 al doilea paragraf din Regulamentul (UE) 2021/691.
11.	Numărul total de beneficiari eligibili este de 3 414.
Descrierea evenimentelor care au determinat disponibilizările și încetarea activității
12.	Potrivit autorităților belgiene, piața mondială a producției și vânzării de automobile, în special de automobile electrice, se confruntă cu numeroase provocări și presiuni economice, cum ar fi creșterea costurilor materiilor prime la nivel mondial, concurența agresivă la nivel mondial, previziunile de creștere redusă și scăderea cererii globale de automobile electrice în Europa.
13.	În urma vânzărilor scăzute ale modelului Q8 e-tron, singurul model produs la uzina Audi din Bruxelles (Audi BXL), sfârșitul producției sale, planificat inițial pentru 2027, a fost devansat în 2025. În plus, ca urmare a reorientării cererii de vehicule mai mari către regiuni din afara Europei, succesorul modelului Q8 e-tron nu ar fi produs la Audi BXL, ci mai aproape de piețele cu o cerere mai mare.
14.	Costurile de producție per vehicul la uzina Audi BXL au fost mai mari decât la alte uzine Audi. Factori structurali, cum ar fi amplasarea sa în zona metropolitană Bruxelles, între o zonă rezidențială și o linie de cale ferată, au îngreunat optimizarea și adaptarea instalațiilor, ceea ce a dus la costuri mai mari. Absența liniilor de presă[footnoteRef:7] și lipsa unei rețele de furnizori în apropiere au contribuit, de asemenea, la creșterea costurilor, în special în ceea ce privește logistica. Prin urmare, nu s-a planificat producerea niciunui alt model în uzina Audi BXL pentru a înlocui modelul Q8 e-tron, a cărui producție a fost întreruptă. Acest lucru a dus la încetarea activității și la închiderea uzinei, ceea ce a condus la aceste disponibilizări. [7: 	O linie de presă este un set de mașini de ștanțare și formare concepute pentru a produce în masă piese metalice, cum ar fi șasiurile și elementele de caroserie.] 

Impactul preconizat al disponibilizărilor asupra economiei și a ocupării forței de muncă la nivel local, regional sau național
15.	Crearea de locuri de muncă în Belgia a încetinit în 2024. Au fost create doar 13 400 de locuri de muncă, o treime din locurile de muncă create în 2023[footnoteRef:8]. În plus, falimentele sunt în creștere începând din 2022. În 2024, peste 11 000 de întreprinderi au fost declarate falimentare, cea mai mare cifră din 2013 încoace[footnoteRef:9]. Această tendință ascendentă a continuat, 8 483 de întreprinderi au dat faliment în perioada ianuarie-septembrie 2025[footnoteRef:10]. [8: 	Revista economică a Băncii Naționale a Belgiei 2024, p. 18.]  [9: 	Statbel (falimente în 2024).]  [10: 	Statbel (falimente lunare).] 

16.	În ceea ce privește ocuparea forței de muncă, numărul lucrătorilor afectați de concedierile colective în 2024 a crescut cu 68 % de la an la an[footnoteRef:11]. Numărul de locuri de muncă pierdute din cauza falimentelor a ajuns la 32 566 în 2024 (+18 % de la an la an)[footnoteRef:12] și la 22 500 în 2025 (perioada ianuarie-septembrie)[footnoteRef:13]. Aproximativ 14 % din aceste pierderi de locuri de muncă au avut loc în sectorul industrial[footnoteRef:14]. [11: 	Le Forem, Tendances et conjoncture (Tendințe și conjunctură), februarie 2025, p. 10.]  [12: 	Statbel (falimente în 2024).]  [13: 	Statbel (Falimente și disponibilizări în Belgia pe lună). ]  [14: 	Statbel (Falimente și disponibilizări în funcție de activitatea economică din Belgia pe lună). ] 

17.	Rata șomajului în Belgia este de 5,9 %[footnoteRef:15], la fel ca media UE[footnoteRef:16]. Cu toate acestea, există diferențe semnificative între piețele regionale ale muncii. Rata șomajului în Bruxelles este de 11,9 %, cu 6 puncte procentuale (pp) mai mare decât rata la nivel național. În Valonia, aceasta este, de asemenea, mai mare (+2 pp), în timp ce în Flandra este cu 2 pp mai mică[footnoteRef:17]. [15: 	Statbel (Ocuparea forței de muncă și șomaj).]  [16: 	Eurostat, Indicatori Euro.]  [17: 	Statbel (Ocuparea forței de muncă și șomaj).] 

[bookmark: _Hlk213166739]18.	Belgia, citând cifre din Statbel[footnoteRef:18], explică faptul că nivelul de instruire influențează în mod semnificativ rata de ocupare a forței de muncă, cu diferențe de aproximativ 20 de puncte procentuale între diferitele grupuri. Rata de ocupare a forței de muncă pentru persoanele cu un nivel de instruire scăzut este de 47,9 %; pentru persoanele cu niveluri medii și ridicate de instruire, rata este de 67,6 % și, respectiv, 86,5 %. Genul joacă, de asemenea, un rol: șomajul în rândul bărbaților este cu 1,6 puncte procentuale mai mare decât în rândul femeilor (5 %)[footnoteRef:19]. Peste 90 % dintre lucrătorii disponibilizați sunt bărbați. [18: 	Statbel (Ocuparea forței de muncă și șomaj).]  [19: 	Statbel (Ocuparea forței de muncă și șomaj).] 

19.	Deși disponibilizările de la Audi vizează întregul teritoriu al Belgiei, 71 % dintre lucrătorii disponibilizați sunt concentrați în trei teritorii: Hainaut (36 %), Bruxelles (18 %) și Flandra de Est (17 %).
[bookmark: _Hlk212817866]20.	Hainaut (Valonia) și Bruxelles sunt piețe ale muncii defavorizate, unde predomină șomajul de lungă durată (67 %[footnoteRef:20] și, respectiv, 62 %[footnoteRef:21] dintre persoanele aflate în căutarea unui loc de muncă sunt șomere de mai mult de 12 luni). Hainaut reprezintă 41 % din persoanele aflate în căutarea unui loc de muncă din Valonia. Aproape jumătate dintre aceste persoane aflate în căutarea unui loc de muncă au un nivel scăzut de instruire[footnoteRef:22]. În ceea ce privește vârsta, grupa de vârstă 30-39 de ani reprezintă cel mai mare număr de persoane aflate în căutarea unui loc de muncă (24 %), urmată de grupa de vârstă de peste 50 de ani (22 %)[footnoteRef:23]. La Bruxelles, una din patru persoane aflate în căutarea unui loc de muncă are peste 50 de ani, iar persoanele cu un nivel scăzut de educație (inclusiv cele ale căror calificări nu sunt echivalente în Europa) reprezintă 59 % din persoanele aflate în căutarea unui loc de muncă[footnoteRef:24]. Lucrătorii calificați tehnic reintră relativ rapid pe piața muncii în Flandra de Est. Cu toate acestea, lucrătorii în vârstă au mult mai puține oportunități de a găsi un nou loc de muncă. Unul din doi foști lucrători ai întreprinderii Audi care locuiește în Flandra de Est are peste 50 de ani. [20: 	Le Forem. Situația locală a cererii de locuri de muncă. Ianuarie 2025.]  [21: 	Région de Bruxelles-Capitale. Cererea de locuri de muncă - septembrie 2025.]  [22: 	Învățământ secundar mediu sau nivel inferior. ]  [23: 	Le Forem. Situația locală a cererii de locuri de muncă. Ianuarie 2025.]  [24: 	Région de Bruxelles-Capitale. Cererea de locuri de muncă - septembrie 2025.] 

21.	Prin urmare, potrivit autorităților belgiene, se preconizează că impactul disponibilizărilor de la Audi și de la furnizorii și producătorii săi din aval va agrava și mai mult situația de pe aceste piețe ale muncii. 
Aplicarea Cadrului de calitate al UE pentru anticiparea schimbărilor și restructurare (QFR)
22.	Belgia a descris modul în care au fost luate în considerare recomandările prevăzute în Cadrul de calitate al UE pentru anticiparea schimbărilor și restructurare.
23.	Întreprinderile unde au loc disponibilizările au respectat legislația belgiană privind disponibilizările colective, care stabilește o procedură obligatorie de informare și consultare a reprezentanților lucrătorilor. Procedura oferă posibilitatea de a explora orice posibilitate de evitare sau de reducere a numărului de disponibilizări. Se urmărește, de asemenea, atenuarea consecințelor pierderii locurilor de muncă prin măsuri sociale complementare, cum ar fi sprijin pentru reconversia profesională sau recalificarea lucrătorilor concediați. 
24.	Belgia a raportat că legislația națională a muncii[footnoteRef:25] privind gestionarea activă a restructurării impune întreprinderilor care realizează restructurări să ofere lucrătorilor disponibilizați în contextul concedierilor colective 30 de ore de servicii de plasare pe piața muncii într-o perioadă de trei luni (60 de ore într-o perioadă de șase luni în cazul lucrătorilor cu vârsta mai mare de 45 de ani). Negocierile au asigurat un buget specific de 1 500 000 EUR pentru acoperirea costurilor de recalificare. [25: 	Decretul regal din 10 noiembrie 2006 de modificare a Decretului regal din 9 martie 2006.] 

25.	În ceea ce privește activitățile întreprinse pentru a sprijini lucrătorii disponibilizați, Belgia a raportat că măsurile FEG, cum ar fi consilierea și orientarea profesională, care se bazează pe serviciile de plasare pe piața muncii a personalului disponibilizat deja menționate, au început după încheierea perioadei de plasare pe piața muncii a personalului disponibilizat. La 3 aprilie 2025 a avut loc un eveniment pentru căutarea unui loc de muncă („ziua locului de muncă”), axat pe profilurile tehnice disponibile în 77 de întreprinderi. 
Complementaritatea cu acțiuni finanțate din fonduri naționale sau din fonduri ale Uniunii
26.	Belgia a confirmat faptul că măsurile descrise mai jos care primesc o contribuție financiară din partea FEG nu vor beneficia și de contribuții financiare din partea altor instrumente financiare ale Uniunii.
27.	Pachetul coordonat de servicii personalizate completează acțiunile finanțate prin alte fonduri naționale sau ale UE.
Proceduri de consultare a beneficiarilor vizați sau a reprezentanților acestora ori a partenerilor sociali, precum și a autorităților locale și regionale
28.	Belgia a indicat că pachetul coordonat de servicii personalizate a fost elaborat în consultare cu partenerii sociali, în conformitate cu articolul 7 alineatul (4) din Regulamentul (UE) 2021/691. Între noiembrie 2024 și martie 2025, serviciile publice de ocupare a forței de muncă din Bruxelles[footnoteRef:26], Flandra[footnoteRef:27] și Valonia[footnoteRef:28] s-au întâlnit de mai multe ori[footnoteRef:29] cu sindicatele[footnoteRef:30] pentru a discuta despre măsurile adecvate de sprijinire a foștilor lucrători ai întreprinderii Audi în tranziția lor către noi locuri de muncă. Lucrătorii Audi au fost, de asemenea, consultați la 20 februarie 2025.  [26: 	Actiris.]  [27: 	Vlaamse Dienst voor Arbeidsbemiddeling en Beroepsopleiding (VDAB).]  [28: 	Le Forem.]  [29: 	La 4 noiembrie și la 11 decembrie 2024, la 29 ianuarie și la 10 martie 2025 (listă neexhaustivă).]  [30: 	Confederația Sindicatelor Creștine (ACV-CSC), Federația Generală a Muncii din Belgia (ABVV-FGTB), Confederația Generală a Sindicatelor Liberale din Belgia (ACLVB-CGSLB).] 

Beneficiarii vizați și măsurile propuse
Beneficiarii vizați
29.	Se estimează că numărul lucrătorilor disponibilizați care vor beneficia de măsuri va fi de 3 414. În conformitate cu articolul 8 alineatul (7) litera (f) din Regulamentul (UE) 2021/691, defalcarea acestor lucrători în funcție de gen, grupă de vârstă și nivel de studii este următoarea:
	Categorie
	Numărul 
beneficiarilor preconizați

	Gen:
	Bărbați:
	3 145
	(92,1 %)

	
	Femei:
	269
	(7,9 %)

	
	Persoane non-binare
	0
	(0,0 %)

	Grupa de vârstă:
	Sub 30 de ani:
	323
	(9,5 %)

	
	30-54 de ani:
	2 263
	(66,3 %)

	
	Peste 54 de ani:
	828
	(24,3 %)

	Nivelul de instruire
	Învățământ secundar inferior sau sub acest nivel[footnoteRef:31]  [31: 	ISCED 0-2.] 

	951
	(27,9 %)

	
	Învățământ liceal[footnoteRef:32] sau postliceal[footnoteRef:33] [32: 	ISCED 3.]  [33: 	ISCED 4.] 

	1 889
	(55,3 %)

	
	Învățământ terțiar[footnoteRef:34] [34: 	ISCED 5-8.] 

	574
	(16,8 %)


Măsurile propuse
[bookmark: _Ref372214239]30.	În conformitate cu articolul 8 alineatul (7) litera (h) din Regulamentul (UE) 2021/691, pachetul coordonat personalizat care urmează să fie pus la dispoziția lucrătorilor disponibilizați constă în următoarele măsuri: 
	Servicii de informare, consiliere și orientare profesională și servicii de plasare: Această măsură se bazează pe serviciile de plasare a personalului disponibilizat menționate la punctul 24 și include sesiuni de informare, stabilirea profilului lucrătorilor, îndrumare individuală și sprijin pentru căutarea unui loc de muncă sub forma căutării active a unui loc de muncă și a corelării cererii și ofertei de locuri de muncă, ateliere privind pregătirea cererilor de locuri de muncă și căutarea unui loc de muncă prin intermediul rețelelor sociale. De asemenea, vor fi organizate sesiuni de informare cu privire la alte subiecte relevante, cum ar fi impozitarea sau modul în care se poate evita îndatorarea excesivă. Se acordă o atenție deosebită impactului psihologic al concedierii.
Formare și recalificare: După crearea profilurilor lucrătorilor și determinarea proiectelor profesionale individuale împreună cu consilierii profesionali, se va oferi instruire specifică pentru a răspunde nevoilor identificate.
Ziua locurilor de muncă: Acest eveniment de căutare a unui loc de muncă reunește persoane aflate în căutarea unui loc de muncă și angajatori care doresc să își ocupe posturile vacante. Înainte de a participa la eveniment, sesiunile de consiliere contribuie la pregătirea întâlnirii cu potențialii angajatori.
Promovarea antreprenoriatului: Măsura se adresează lucrătorilor care doresc să își deschidă propria afacere. Aceasta va cuprinde o etapă de diagnosticare și orientare, acțiuni de conștientizare cu privire la antreprenoriat, sesiuni de informare privind potențialul de înființare a întreprinderilor prin diagnostice economice teritoriale și relaționarea cu antreprenori relevanți și cu îndrumători autorizați în deschiderea de afaceri.
Contribuție la înființarea unei întreprinderi: Lucrătorii care își deschid o afacere sau încep o activitate independentă vor primi o contribuție de până la 15 000 EUR. Contribuția va fi plătită în două tranșe, după prezentarea documentelor justificative care atestă începerea și dezvoltarea activității economice.
Stimulente și alocații: (1) Alocații pentru căutarea unui loc de muncă. Lucrătorii vor primi 2 EUR pe oră de participare efectivă la anumite activități de căutare a unui loc de muncă care au dreptul la alocație. (2) Bonus pentru îmbunătățirea competențelor informatice. Lucrătorii care parcurg atât modulul privind accesul la autonomia digitală, cât și cel pentru consolidarea autonomiei digitale vor primi o sumă forfetară de 700 EUR, cu condiția să participe activ și să finalizeze cursurile. Bonusul vizează reducerea analfabetismului digital prin încurajarea lucrătorilor să își îmbunătățească competențele informatice. (3) Alocație pentru reîntoarcerea la școală. Se va acorda o alocație lunară de 350 EUR lucrătorilor care urmează studii secundare sau terțiare cu frecvență completă sau cursuri de calificare legate de dobândirea competențelor necesare pentru locuri de muncă care sunt solicitate și pentru care recrutarea este dificilă sau legată de funcții critice[footnoteRef:35]. (4) Alocație pentru înființarea de întreprinderi. Pentru a sprijini lucrătorii pe durata înființării unei întreprinderi, se va acorda o indemnizație lunară de 350 EUR pentru o perioadă maximă de 12 luni sau de până la 18 luni, în anumite condiții. [35: 	Lista locurilor de muncă pentru care există cerere, dar sunt greu de ocupat, sau care implică funcții esențiale. « Métiers en tension de recrutement en Wallonie. Liste des métiers/fonctions critiques et en pénurie ». Le Forem 2025.	] 

[bookmark: _Hlk211865922]31.	Formarea TIC și sprijinul suplimentar prevăzut în cadrul serviciilor de orientare profesională și unele dintre formările disponibile și alocațiile aferente permit diseminarea competențelor necesare în era industrială digitală și într-o economie eficientă din punctul de vedere al utilizării resurselor, astfel cum se prevede la articolul 7 alineatul (2) din Regulamentul (UE) 2021/691. 
[bookmark: _Ref372214242]32.	Acțiunile propuse, descrise în prezentul document, constituie măsuri active de ocupare a forței de muncă ce se încadrează la acțiunile eligibile prevăzute la articolul 7 din Regulamentul (UE) 2021/691. Aceste acțiuni nu înlocuiesc măsurile pasive de protecție socială. 
33.	Belgia a furnizat informațiile necesare privind măsurile de care este responsabilă întreprinderea vizată în temeiul legislației naționale sau al contractelor colective de muncă. În conformitate cu articolul 9 alineatul (1) din Regulamentul (UE) 2021/691, Belgia a confirmat că măsurile respective nu vor fi înlocuite cu o contribuție financiară din partea FEG.
Buget estimat
34.	Costurile totale estimate sunt de 8 856 030 EUR, incluzând cheltuieli pentru servicii personalizate de 8 738 968 EUR și cheltuieli pentru activitățile de pregătire, gestionare, informare și publicitate, control și raportare de 117 062 EUR.
[bookmark: _Ref372550770]35.	Contribuția financiară totală solicitată din partea FEG este de 7 527 625 EUR (85 % din totalul costurilor).
36.	În conformitate cu articolul 8 alineatul (7) litera (m) din Regulamentul (UE) 2021/691, Belgia a precizat că prefinanțarea și cofinanțarea națională sunt asigurate de Actiris, Le Forem, și Vlaamse Dienst voor Arbeidsbemiddeling en Beroepsopleiding.
	[bookmark: _Hlk213835031]Măsuri
	Numărul estimat de participanți
	Costul estimat per participant 
(EUR)[footnoteRef:36] [36: 	Pentru a se evita zecimalele, costurile estimate per lucrător au fost rotunjite. Cu toate acestea, rotunjirile nu au niciun impact asupra costului total al fiecărei măsuri, care nu diferă de cel indicat în cererea prezentată de Belgia.] 

	Costuri totale estimate
(EUR)[footnoteRef:37]  [37: 	Totalurile nu corespund exact din cauza rotunjirilor.] 


	Servicii personalizate [măsuri în temeiul articolului 7 alineatul (2) al doilea paragraf litera (a) din Regulamentul (UE) 2021/691]

	Servicii de informare, consiliere și orientare profesională și servicii de plasare 
(asistență, orientare și mobilizare/legătură/grup operativ, îndrumare și plasare)
	2 851
	1 789
	5 099 122

	Formare și recalificare
	900
	2 417
	2 175 495

	Ziua locurilor de muncă 
	1 181
	83
	97 881

	Promovarea antreprenoriatului
	50
	2 557
	127 840

	Contribuție la înființarea unei întreprinderi 
	50
	10 000
	500 000

	Subtotal (a):
Procentaj din pachetul de servicii personalizate:
	–
	8 000 338

	
	
	(91,55 %)

	Alocații și stimulente [măsuri în temeiul articolului 7 alineatul (2) al doilea paragraf litera (b) din Regulamentul (UE) 2021/691]

	Stimulente și alocații 
(alocație pentru căutarea unui loc de muncă, bonus pentru îmbunătățirea competențelor informatice, alocație pentru înființarea de întreprinderi și alocație pentru reîntoarcerea la școală) 
	1 367
	540
	738 630

	Subtotal (b):
Procentaj din pachetul de servicii personalizate:
	–
	738 630

	
	
	(8,45 %)

	Activități în temeiul articolului 7 alineatul (5) din Regulamentul (UE) 2021/691

	1. Activități de pregătire
	–
	0

	2. Gestionare
	–
	45 760

	3. Informare și publicitate
	–
	5 500

	4. Control și raportare
	–
	65 802

	Subtotal (c):
Procentaj din costurile totale:
	–
	117 062

	
	
	(1,32 %)

	Costuri totale (a + b + c):
	–
	8 856 030

	Contribuția din partea FEG (85 % din costurile totale)
	–
	7 527 625


37.	Costurile măsurilor identificate în tabelul de mai sus ca măsuri adoptate în temeiul articolului 7 alineatul (2) al doilea paragraf litera (b) din Regulamentul (UE) 2021/691 nu depășesc 35 % din costurile totale ale pachetului coordonat de servicii personalizate. Belgia a confirmat că aceste măsuri sunt condiționate de participarea activă a beneficiarilor vizați la activități de căutare a unui loc de muncă sau de formare.
38.	În conformitate cu articolul 7 alineatul (2) al patrulea paragraf din Regulamentul (UE) 2021/691, Belgia a confirmat că costurile investițiilor pentru desfășurarea de activități independente, înființarea de noi întreprinderi și preluarea întreprinderilor de către angajați nu vor depăși 22 000 EUR per beneficiar.
Perioada de eligibilitate a cheltuielilor
39.	Belgia a început prestarea serviciilor personalizate către beneficiarii vizați la 17 februarie 2025. Prin urmare, cheltuielile aferente măsurilor vor fi eligibile pentru o contribuție financiară din FEG începând cu 17 februarie 2025, pentru o perioadă de 24 de luni de la data intrării în vigoare a deciziei de finanțare.
40.	Belgia a început plata cheltuielilor administrative pentru punerea în aplicare a FEG la 9 iulie 2024. Prin urmare, cheltuielile pentru activitățile de pregătire, gestionare, informare și publicitate, control și raportare sunt eligibile pentru o contribuție financiară din FEG începând cu 9 iulie 2024, pentru o perioadă de 31 de luni de la data intrării în vigoare a deciziei de finanțare. 
Sisteme de gestionare și control
41.	Cererea conține o descriere a sistemului de gestionare și control prevăzut la articolul 23 din Regulamentul (UE) 2021/691, care precizează responsabilitățile organismelor implicate. Belgia a notificat Comisiei faptul că această contribuție financiară pentru Bruxelles și Valonia va fi gestionată de către aceleași organisme care asigură gestionarea și controlul FSE+. În Flandra, aceasta va fi gestionată de VDAB. Plățile vor fi efectuate de serviciul financiar al VDAB. Departamentul Finanțe și Buget – Unitatea de audit a Autorității flamande de audit pentru fondurile structurale europene este autoritatea de audit pentru FEG din Flandra.
Angajamentele asumate de statul membru în cauză
42.	Belgia a oferit toate garanțiile necesare cu privire la următoarele: 
în contextul accesului la măsurile propuse și al punerii în aplicare a acestora, vor fi respectate principiul egalității de tratament și principiul nediscriminării,
au fost îndeplinite cerințele prevăzute de legislația națională și de legislația UE în ceea ce privește concedierile colective,
Audi și-a respectat obligațiile legale și a luat măsuri corespunzătoare pentru lucrătorii săi,
se va evita orice fel de dublă finanțare,
contribuția financiară din partea FEG va respecta normele procedurale și de fond ale Uniunii privind ajutoarele de stat.
IMPLICAȚII BUGETARE
Propunerea bugetară
43.	FEG nu trebuie să depășească un cuantum anual de maximum 30 de milioane EUR (la prețurile din 2018), astfel cum se prevede la articolul 8 din Regulamentul (UE, Euratom) 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027[footnoteRef:38] modificat prin Regulamentul (UE, Euratom) 2024/765 al Consiliului din 29 februarie 2024[footnoteRef:39]. [38: 	JO L 433 I, 22.12.2020, p. 11.]  [39: 	JO L, 2024/765, 29.2.2024, ELI: http://data.europa.eu/eli/reg/2024/765/oj. ] 

44.	După examinarea cererii în conformitate cu condițiile stabilite la articolul 13 alineatele (1) și (2) din Regulamentul (UE) 2021/691 și luând în considerare numărul de beneficiari vizați, măsurile propuse și costurile estimate, Comisia propune mobilizarea FEG pentru suma de 7 527 625 EUR, reprezentând 85 % din costurile totale ale măsurilor propuse, cu scopul de a furniza o contribuție financiară ca răspuns la cerere.
45.	Decizia propusă privind mobilizarea FEG va fi adoptată în comun de Parlamentul European și de Consiliu, în conformitate cu articolul 15 alineatul (1) primul paragraf a doua teză din Regulamentul (UE) 2021/691 și astfel cum se prevede la punctul 9 din Acordul interinstituțional din 16 decembrie 2020 între Parlamentul European, Consiliul Uniunii Europene și Comisia Europeană privind disciplina bugetară, cooperarea în chestiuni bugetare și buna gestiune financiară, precum și privind noile resurse proprii, inclusiv o foaie de parcurs în vederea introducerii de noi resurse proprii[footnoteRef:40]. [40: 	JO L 433 I, 22.12.2020, p. 28.] 

Acte conexe
46.	În același timp cu prezentarea acestei propuneri de decizie privind mobilizarea FEG, Comisia va prezenta Parlamentului European și Consiliului o propunere de transfer al cuantumului de 7 527 625 EUR către linia bugetară relevantă.
47.	Concomitent cu adoptarea prezentei propuneri de decizie privind mobilizarea FEG, Comisia a adoptat o decizie privind o contribuție financiară, care constituie o decizie de finanțare în sensul articolului 110 din Regulamentul (UE, Euratom) 2024/2509[footnoteRef:41]. Respectiva decizie de finanțare va intra în vigoare la data la care Comisiei i se notifică aprobarea transferului bugetar de către Parlamentul European și Consiliu în conformitate cu articolul 15 alineatul (2) primul paragraf din Regulamentul (UE) 2021/691. [41: 	Regulamentul (UE, Euratom) 2024/2509 al Parlamentului European și al Consiliului din 23 septembrie 2024 privind normele financiare aplicabile bugetului general al Uniunii (reformare) JO L, 2024/2509, 26.9.2024, ELI: http://data.europa.eu/eli/reg/2024/2509/oj.] 






RO	13		RO
2026/0001 (BUD)
Propunere de
DECIZIE A PARLAMENTULUI EUROPEAN ȘI A CONSILIULUI
privind mobilizarea Fondului european de ajustare la globalizare pentru lucrătorii disponibilizați în urma unei cereri din partea Belgiei - EGF/2025/006 BE/Audi
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul privind funcționarea Uniunii Europene,
având în vedere Regulamentul (UE) 2021/691 al Parlamentului European și al Consiliului din 28 aprilie 2021 privind Fondul european de ajustare la globalizare pentru lucrătorii disponibilizați (FEG) și de abrogare a Regulamentului (UE) nr. 1309/2013[footnoteRef:42], în special articolul 15 alineatul (1) primul paragraf, [42: 	JO L 153, 3.5.2021, p. 48.] 

având în vedere Acordul interinstituțional din 16 decembrie 2020 dintre Parlamentul European, Consiliul Uniunii Europene și Comisia Europeană privind disciplina bugetară, cooperarea în chestiuni bugetare și buna gestiune financiară, precum și privind noile resurse proprii, inclusiv o foaie de parcurs în vederea introducerii de noi resurse proprii[footnoteRef:43], în special punctul 9, [43: 	JO L 433 I, 22.12.2020, p. 28.] 

având în vedere propunerea Comisiei Europene,
întrucât:
(1)	Fondul european de ajustare la globalizare pentru lucrătorii disponibilizați (FEG) urmărește să dea dovadă de solidaritate și să promoveze locuri de muncă decente și durabile în Uniune, oferind sprijin lucrătorilor disponibilizați și lucrătorilor independenți a căror activitate a încetat în cazul unor evenimente majore de restructurare și ajutându-i să revină cât mai curând posibil la locuri de muncă decente și durabile. 
(2)	FEG nu trebuie să depășească un cuantum anual de maximum 30 de milioane EUR (la prețurile din 2018), astfel cum se prevede la articolul 8 din Regulamentul (UE, Euratom) 2020/2093 al Consiliului[footnoteRef:44], modificat prin Regulamentul (UE, Euratom) 2024/765 al Consiliului[footnoteRef:45], și la articolul 16 din Regulamentul (UE) 2021/691. [44: 	Regulamentul (UE, Euratom) 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027 (JO L 433 I, 22.12.2020, p. 11).]  [45: 	JO L, 2024/765, 29.2.2024, ELI: http://data.europa.eu/eli/reg/2024/765/oj.] 

(3)	La 18 septembrie 2025, Belgia a depus o cerere de mobilizare a FEG în conformitate cu articolul 8 alineatul (1) din Regulamentul (UE) 2021/691, referitoare la disponibilizările lucrătorilor de la Audi Brussels S.A.:n.V. și de la cinci dintre furnizorii și producătorii săi din aval din Belgia. Cererea a fost completată cu informații suplimentare furnizate în conformitate cu articolul 8 alineatul (5) din Regulamentul (UE) 2021/691. Se consideră că cererea respectivă îndeplinește condițiile de acordare a unei contribuții financiare din FEG, astfel cum sunt prevăzute la articolul 13 din Regulamentul (UE) 2021/691, pe baza evaluării efectuate de Comisie în propunerea de decizie de mobilizare a Parlamentului European și a Consiliului[footnoteRef:46].  [46: 	COM(2026) 2] 

(4)	Prin urmare, este necesară mobilizarea FEG pentru a se furniza o contribuție financiară în valoare de 7 527 625 EUR ca urmare a cererii depuse de Belgia.
(5)	Pentru a se reduce la minimum timpul necesar pentru mobilizarea FEG, prezenta decizie trebuie să se aplice de la data adoptării,
ADOPTĂ PREZENTA DECIZIE: 
Articolul 1
În cadrul bugetului general al Uniunii aferent exercițiului financiar 2026, Fondul european de ajustare la globalizare pentru lucrătorii disponibilizați se mobilizează pentru a se furniza cuantumul de 7 527 625 EUR, sub formă de credite de angajament și de credite de plată.
Articolul 2
Prezenta decizie intră în vigoare la data publicării în Jurnalul Oficial al Uniunii Europene. Prezenta decizie se aplică de la [data adoptării][footnoteRef:47]*. [47: *	Data urmează să fie introdusă de către Parlament înainte de publicarea în JO.] 

Adoptată la Bruxelles,
Pentru Parlamentul European	Pentru Consiliu
Președinta	Președintele 

